Radoslav Akerman
<s>Radoslav Efraim Akerman (1. 8. 1907, Bjelovar - 3. 5. 1987, Zadar), jugoslavenski ginekolog i učesnik Narodnooslobodilačke borbe.</s>

<s>Biografija 
Prim. dr. Radoslav Akerman je rođen 1. 8. 1907 u bjelovarskoj židovskoj porodici.</s><s>Gimnaziju je pohađao u Sušaku, a Medicinski fakultet Sveučilišta u Zagrebu je završio 1931 godine.</s><s>Od 1932 do 1936 specijalizirao je ginekologiju i porodništvo u Pragu.</s><s>Privatnu praksu je obavljao u Zagrebu do 1941 godine tj. uspostave Nezavisne Države Hrvatske (NDH).</s><s>Narodnooslobodilačkoj borbi (NOB) se priključio u septembru 1943 godine.</s><s>U NOB-u je dr. Akerman bio liječnik bolnice Papučko-krndijskog partizanskog odreda, a zatim upravnik bolnice Vojnog područja Slavonska Požega.</s><s>Nakon Drugog svjetskog rata postao je primarijus i šef ginekološko-porođajnog odjela Opće bolnice u Zadru, koji je vodio do umirovljenja 1972 godine.</s><s>Od 1948 do 1972 bio je ravnatelj Škole za medicinske sestre primaljskog smjera u Zadru.</s><s>Uz pedagoški rad-u Primaljskoj školi, bavio se problemom ublaživanja boli u ginekologiji i porodništvu, psihosomatskim poremećajima u ginekologiji, vaginalnim flourom i problematikom dilatacije cervikalnog kanala.</s><s>Dr. Akerman je od 1952 do 1955 bio predsjednik zadarske podružnice Zbora liječnika SR Hrvatske.</s><s>Za života je dobio nekoliko odlikovanja te Nagradu grada Zadra.</s><s>Bio je oženjen za Branku Rahelu Akerman.</s><s>Dr. Radoslav Akerman je preminuo 3. 5. 1987 godine, i sahranjen je na židovskom dijelu zagrebačkog groblja Mirogoj.</s>

<s>Reference</s>

<s>Literatura</s>

<s></s>

<s>Biografije, Bjelovar
Jugoslavenski Jevreji
Jevreji u Narodnooslobodilačkoj borbi
Jugoslavenski partizani
Jugoslavenski liječnici
Jevrejski liječnici
Sahranjeni na groblju Mirogoj u Zagrebu
Diplomanti Medicinskog fakulteta Sveučilišta u Zagrebu</s>

